**Iubirea-I... aşa de mare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea-I... aşa de mare

Iubirea-I... aşa de mare

Ce-a avut-o Dumnezeu

Prezentând-o în jubileu

Prin Isus preţ de salvare,

Şi-i motiv de consacrare

Pentru sufletu-mi mereu.

Ea-mi trezeşte-n orice zi

Urechea, ca eu s-ascult

Peste-al veacului tumult,

Legea Sfântă de-a păzi,

Cuvântul, spre a-L trăi

Din iubire, tot mai mult.

Ochii, Ea, îmi luminează

Să-nţeleg că ne-ncetat,

Prin jertfirea ce S-a dat

Zilnic, se întruchipează

Şi sufletu-mi-naintează

În ce-i sfânt şi ce-i curat.

Ea e vectorul ce-aduce

Sufletul mereu mai sus

Către Domnul meu Isus,

În efortul sfânt şi dulce

Pân'-la Golgota la cruce

Unde viaţa, Şi-a depus.

Să-mi aducă mântuirea

A suferit pân'-la moarte;

M-a luat din căi deşarte

Să primesc neprihănirea

Ca să-mi aflu izbăvirea,

Din cruda, pustie noapte.

Nici odată, şi nici când,

Nici în scumpa veşnicie

Cu-a ei sfântă bucurie,

N-oi avea vorbe putând

Nici prin elogii cântând,

Iubirea, de-a o descrie.

Numai Jertfa, şi Calvarul

Ele, lumilor le-or povesti

Poveşti ce nu s-or sfârşi,

Cât de crud a fost amarul,

Cât de mare a fost harul

Pentru om de-a-l mântui.

Strigătul ce-o să răsune

Ce prin Jertfa-I 'l-nţeleg

Şi prin harul sfânt l-aleg,

C-a trecut peste genune,

Vestea, lumilor va spune

Din tot Universu’ întreg.

Flavius Laurian Duverna